Barcelonan MM-kilpailuissa 2013 le Clos voitti kultaa 100 metrin perhosuinnissa ajalla 51,06 ja 200 metrin perhosuinnissa ajalla 1.54,32. Dohan lyhyen radan MM-kilpailuissa 2014 hän voitti maailmanmestaruuden 200 metrin vapaauinnissa ajalla 1.41,45 sekä 50 metrin (21,95), 100 metrin (48,44) ja 200 metrin (1.48,61) perhosuinneissa. Kazanin MM-kilpailuissa 2015 hän voitti 100 metrin perhosuinnin maailmanmestaruuden ajalla 50,56 ja sai hopeaa 200 metrin perhosuinnissa ajalla 1.53,68 sekä oli kuudes 200 metrin vapaauinnissa. Rio de Janeiron olympialaisissa 2016 hän saavutti hopeaa 200 metrin vapauinnissa ajalla 1.45,20 ja 100 metrin perhosuinnissa ajalla 51,14 sekä sijoittui neljänneksi 200 metrin perhosuinnissa.